టాపెన్ సిగా

టాపెన్ సిగా అరుణాచల్ ప్రదేశ్ రాష్ట్రానికి చెందిన రాజకీయ నాయకుడు. ఆయన 2009 అరుణాచల్ ప్రదేశ్ శాసనసభ ఎన్నికలలో దపోరిజో శాసనసభ నియోజకవర్గం నుండి ఎమ్మెల్యేగా ఎన్నికయ్యాడు. 

టాపెన్ సిగా 2014లో జరిగిన రాజ్యసభ ఎన్నికల్లో పోటీ చేసి తన సమీప ప్రత్యర్థి కాంగ్రెస్ అభ్యర్థి ముకుత్ మిథి చేతిలో 37 ఓట్ల తేడాతో ఓడిపోయాడు.
రాజకీయ జీవితం
టాపెన్ సిగా స్వతంత్ర అభ్యర్థిగా రాజకీయాల్లోకి వచ్చి పార్టీలో వివిధ హోదాల్లో పని చేసి 1999 అరుణాచల్ ప్రదేశ్ శాసనసభ ఎన్నికలలో దపోరిజో శాసనసభ నియోజకవర్గం నుండి స్వతంత్ర అభ్యర్థిగా పోటీ చేసి 2,376 ఓట్లతో మూడోస్థానంలో నిలిచాడు. ఆయన ఆ తరువాత భారతీయ జనతా పార్టీలో చేరి 2004 శాసనసభ ఎన్నికలలో బీజేపీ అభ్యర్థిగా పోటీ చేసి 3,152 ఓట్లతో మూడోస్థానంలో నిలిచాడు. 

టాపెన్ సిగా 2009 శాసనసభ ఎన్నికలలో దపోరిజో శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి యారి దులోమ్ పై 1,203 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికయ్యాడు. ఆయన 2014 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి ఐఎన్‌సీ అభ్యర్థి డిక్టో యేకర్ చేతిలో 37 ఓట్ల స్వల్ప తేడాతో ఓడిపోయాడు.
మూలాలు

వర్గం:అరుణాచల్ ప్రదేశ్ రాజకీయ నాయకులు
వర్గం:అరుణాచల్ ప్రదేశ్ వ్యక్తులు
వర్గం:భారతీయ జనతా పార్టీ రాజకీయ నాయకులు